Diari Oficial de la Generalitat Valenciana


Sumari del DOGV 8823, del 29-05-2020 (2020/3806)

Convocatòria d'assemblea general ordinària.
-------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3806


Organisme emissor
:   Caja Rural de Villar, SCOOP Crèd.

Tipus de document
:   Convocatòria

Convocatòria d'assemblea general ordinària. [2020/3806]  
En compliment de l'acord adoptat pel Consell Rector d'aquesta entitat en la sessió de data 21 de maig de 2020, i de conformitat amb el que està legalment i estatutàriament establit, es convoca tots els socis d'aquesta caixa rural per a celebrar una assemblea general ordinària, el pròxim dia, 26 de juny de 2020, a la sala d'actes d'aquesta caixa rural, situada al carrer de Las Cruces núm. 33 de Villar del Arzobispo, a les 22.00 hores en primera convocatòria i a les 22.30 hores en segona, a fi de tractar dels diferents punts del següent ordre del dia:  
  
Primer. Examen i aprovació, si escau, de la gestió social, dels comptes anuals i informe de gestió de l'entitat corresponents a l'exercici 2019.  
Segon. Examen i aprovació, si escau, de la proposta de distribució dels resultats de l'exercici 2019.  
Tercer. Examen i aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici de 2019 i del pla d'inversions i despeses d'aquest fons per a l'exercici de 2020.  
Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2021 fins a la celebració de la pròxima assemblea general ordinària. Facultats per a la delegació en la direcció general de l'entitat.  
  
Quart. Adopció d'acords en matèria de capital social d'aquesta entitat:  
a) Ratificació dels pagaments a compte realitzats de la retribució de les aportacions del capital social corresponent a l'exercici de 2019.  
b) Suspensió del sistema actual de remuneració del capital social que es va aprovar en l'assemblea general ordinària de 2017 quant a la periodicitat de pagament a conseqüència de la crisi sanitària de la Covid-19.  
c) Seguint la Recomanació de 27 de març de 2020, del Banc Central Europeu, per la crisi generada per la Covid-19, suspendre la remuneració del capital social, almenys fins a l'1 d'octubre de 2020, i subjecta, en tot cas, qualsevol remuneració posterior a aquesta data, a l'adopció d'acord exprés del Consell Rector en el qual es delega aquesta facultat.  
  
d) Delegar en el Consell Rector per al període comprés entre l'1 de gener de 2021 i el 31 de desembre de 2021, per a l'adopció d'acords que, sobre la remuneració del capital, la periodicitat i tipus d'interés, considere oportú en cada moment, dins del marc de les indicacions, recomanacions o normes dels supervisors i/o reguladors competents i de l'entitat capçalera del Grupo Cooperativo Cajamar.  
  
Cinqué. Examen i aprovació, si escau, de la proposta de modificació de l'article 41 dels Estatuts Socials, relatiu a la composició del Consell Rector, amb la finalitat de reduir el nombre de membres d'aquest, que passarà a estar integrat per huit consellers. Introducció d'una disposició transitòria primera.  
Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura precisa per a poder complir les indicacions o esmenar les objeccions que poguera formular a aquest text, de manera verbal o escrita, l'organisme autoritzador de la modificació estatutària o dels registres competents per tal d'aconseguir-ne l'autorització, qualificació i inscripció definitiva.  
Delegació en el president, secretari i director general de l'entitat, perquè qualsevol d'ells, de manera indistinta, puga elevar a públic el present acord.  
Sisé. Ratificació i, si escau, aprovació:  
a) D'operacions o serveis cooperativizats en favor de persones jurídiques vinculades a membres del Consell Rector.  
b) De contractes i assumpció d'obligacions per l'entitat no compreses en la seua activitat cooperativitzada realitzades a favor de membres del Consell Rector, director general o persones físiques o jurídiques vinculades a ells.  
Delegació en el Consell Rector per a l'aprovació i formalització fins a la celebració de la pròxima assemblea general ordinària.  
Seté. Qüestions urgents o complementàries necessàries. Acords que, si escau, siguen procedents. Suggeriments i preguntes en relació amb els assumptes de la convocatòria.  
Huité. Aprovació immediata de l'acta per l'assemblea, o, en defecte d'això, designació de dos socis i dels seus suplents per a l'aprovació ulterior d'aquella, juntament amb el president, dins dels quinze dies següents.  
  
Villar del Arzobispo, 21 de maig de 2020.- El President: Félix López Estevan.  
  
  
NOTA: d'acord amb el que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana, i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, el nou text de l'article 41 i la disposició transitòria primera dels Estatuts Socials la modificació dels quals ha proposat el Consell Rector, així com l'informe justificatiu de la reforma estatutària i els altres documents referents a les restants propostes sobre les quals ha de decidir l'assemblea, estan a la disposició dels socis en el domicili social de l'entitat, on podran ser examinats, de 9 a 14 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'assemblea. Els socis tenen dret a rebre gratuïtament, després de sol·licitar-ho per escrit, una còpia dels indicats documents, així com l'ampliació de tota la informació que consideren necessària en relació als punts de l'ordre del dia.